Naime, što dulje stoje, mrlje je teže očistiti. Ukoliko nemate specijalna sredstva za skidanje mrlja, mogu vam pomoći neke namirnice ili kemijska sredstva koja imate u svome domu.
Gazirana pića - mrlje od njih najlakše ćete očistiti hladnom vodom ili sredstvom za fino rublje. Prvo ih naime tretirajte hladnom vodom a zatim istrljate krpom koju ste prethodno umočili u razrijeđenu otopinu sredstva za pranje.
Sokovi i bijela kava: Najdjelotvorniji su topla voda, sol ili sok od limuna te otopina salmijaka. Krpu uronite u mlaku vodu sa solju ili sokom od limuna te nanesete na mrlju. Ako imate kod kuće salmijaka, pokušajte s njegovom otopinom u koju ćete uroniti krpu. 
Vosak svijeće: Glicerin je pravo rješenje za tepih, stolnjak ili fotelju pokapanu voskom. Namočite krpu u glicerin i lagano utrljajte na mjesto gdje je mrlja od voska.  Glicerin je i izvrsno sredstvo za skidanje mrlja s kukičanih tabletića.
Crveno vino: Rješenje je sol, sok od limuna ili ocat. Pospite solju i ostavite da djeluje nekoliko minuta a onda isperite vodom odnosno vlažnom krpom. Ukoliko su mrlje još vidljive, ponovite postupak. Ako mrlja ne silazi, pospite ju soli i pošpricajte limunovim sokom. Istrljajte krpom i ostavite da se osuši.
Mrlje od čokolade: Za skidanje mrlje od čokolade sa tkanine uzmite litar hladne vode i stavite u nju žlicu glicerina i tom otopinom tretirajte mrlju lagano tapkajući krpom po njoj. Možete dodati i par kapi amonijaka u otopinu da bude efikasnija.
Senf: Isperite mlakom vodom te po potrebi naknadno obradite sredstvom za uklanjanje mrlja ili razblaženim detergentom.
Masnoća: U obzir dolaze puder, palenta, benzin ili limunov sok. Ako je riječ o masnim mrljama na baršunastim ili tkaninama od samta, onda trebate staviti papirnati ubrus na mrlju te po njemu posuti puder u prahu. Pokrijte mrlju s još jednim ubrusiom i vrućim glačalom pririsnite papir.  Masnoće s tepiha odstraniti ćete sodom bikarbonom ili instant palentom. Pospite po tepihu i ostavite preko noći da djeluje. Ujutro usisajte tepih.
Savjet plus: Kada utrljavate sredstva za čišćenje mrlja, nemojte čvrsto trljati jer bi od toga mogla stradati tkanina. Kada se mrlja više ne vidui, istrljajte nježno očišćeni komad suhom krpom dok se posve ne osuši.

